Mallett gaan Kings help om breier te kies | Netwerk24
Deur Michael Green 25 Junie 2019 14:00
Die voormalige Springbok-afrigter Nick Mallett. Foto: Gallo Images
Mallett sal deur Tim Southey, wat voorheen die Proteas se bestuurder en Krieket Suid-Afrika se hoëprestasiebestuurder was, bygestaan word.
Robbi Kempson, die Kings se hoëprestasiebestuurder, het dié nuus Dinsdag bevestig sonder om verder daaroor uit te brei.
Mallett en Kempson werk gereeld by die uitsaaier SuperSport saam, waar hulle rugbywedstryde ontleed.
Die uitgesproke Mallett is een van die meer suksesvolle Bok-breiers tot nog toe.
Met hom aan die stuur, het die Bokke van 1997 tot 2000 27 van hul 38 toetse gewen.
Dit sluit ’n reeks van 17 agtereenvolgende oorwinnings tussen Augustus 1997 en Desember 1998 in.
Mallett ken Europese toestande ook baie goed, aangesien hy self in Frankryk en Italië gespeel en afgerig het.
Die Kings het die afgelope twee seisoene goed agtergekom dat hulle heelwat aanpassings moet doen wanneer hulle in Pro14-wedstryde in Brittanje, Ierland en Italië speel.
Die sluitingsdatum vir aansoekers om die Kings se nuwe afrigter te word is Maandag.
’n Kortlys sal daarna opgestel word en die top-kandidate sal vir onderhoude genooi word.
Meer oor: Pro14 | Kings | Nick Mallett
Kings lok breiers uit Europa
Davids verdien meer as skeidingspakket